
PARLAMENTUL ROMÂNIEI
	SENATUL
	CAMERA DEPUTAŢILOR

	Comisia pentru  cultură şi media
	Comisia  pentru  cultură, arte, mijloace de informare în masă


          Nr. XXXI/544/18.12.2023                           Nr. 4c-12/277/18.12.2023   
A V I Z  C O M U N

asupra  Proiectului de lege – Bugetul de stat pe anul 2024
Comisia pentru cultură şi media a Senatului şi Comisia pentru cultură, arte, mijloace de informare în masă a Camerei Deputaţilor au fost sesizate spre dezbatere şi avizare cu Proiectul de lege – Bugetul de stat pe anul 2024, transmis cu adresele L714/2023 şi, respectiv, PL-X 801/2023, şi înregistrat la Comisii cu nr. XXXI/544/18.12.2023 la Senat şi, respectiv, 4c-12/277/15.12.2023 la Camera Deputaţilor. Pentru dezbatere pe fond au fost sesizate Comisiile pentru buget, finanţe şi bănci ale celor două Camere ale Parlamentului.
Potrivit prevederilor art. 73 din Constituţia României, republicată, proiectul de lege face parte din categoria legilor ordinare.
Proiectul de lege a fost dezbătut în şedinţa comună a Comisiilor pentru cultură ale celor două Camere ale Parlamentului, desfășurată în sistem fizic, în ziua de 18 decembrie 2023, în vederea întocmirii avizului comun.
La dezbaterea proiectului de lege au participat, în calitate de invitați: din partea Ministerului Culturii (Anexa 3/27), doamna ministru Raluca TURCAN, doamna Diana – Ștefana BACIUNA, secretar de stat, doamna Camelia MARCU, secretar general; din partea Societăţii Române de Radiodifuziune (Anexa 3/45), domnul Răzvan Ioan DINCĂ, preşedinte - director general; din partea Societăţii Române de Televiziune (Anexa 3/46), doamna Carla TOMPEA, director al TVR 1 și doamna Mihaela WOYTOVICT, director economic; din partea Institutului Cultural Român (Anexa 3/44), domnul președinte Liviu Sebastian JICMAN; din partea Agenţiei Naţionale de Presă AGERPRES (Anexa 3/43), doamna Claudia - Victoria NICOLAE, director general, și doamna Lucica CORNEA, director financiar iar din partea Consiliului Naţional al Audiovizualului (Anexa 3/11), doamna preşedinte Maria Monica GUBERNAT și doamna Cristina GHIORGHIAȘ. Din partea Ministerului Finanţelor Publice a asistat la lucrările Comisiilor reunite doamna Tanți COLCER.
În cursul dezbaterilor, au fost audiaţi reprezentanţii ordonatorilor de credite, parlamentarii au formulat întrebări şi au votat fiecare anexă în parte. Au fost analizate amendamentele depuse de parlamentari, amendamente ce au vizat, în general, majorări de sume, acestea fiind respinse în totalitate și se regăsesc în anexa la prezentul aviz.
Proiectul de buget al Ministerului Culturii (Anexa 3/27) a fost avizat favorabil, cu majoritate de voturi, cu 15 amendamente respinse (12 voturi pentru, 2 voturi împotrivă și 2 abțineri); proiectul de buget al Societăţii Române de Radiodifuziune (Anexa 3/45) a fost avizat favorabil, cu majoritate de voturi, în forma prezentată (15 voturi pentru niciun vot împotrivă și 2 abțineri); proiectul de buget al Societăţii Române de Televiziune, (Anexa 3/46) a fost avizat favorabil, cu majoritate de voturi, în forma prezentată (14 voturi pentru, 3 voturi împotrivă). Anexa 3/44, reprezentând proiectul de buget al Institutului Cultural Român, a fost avizată favorabil, cu majoritate de voturi, în forma prezentată (12 voturi pentru, 2 voturi împotrivă și 2 abțineri). Anexa 3/43, reprezentând  proiectul de buget al Agenţiei Naţionale de Presă AGERPRES, a fost avizată favorabil, cu majoritate de voturi, în forma prezentată  (17 voturi pentru, niciun vot împotrivă, o abținere). Anexa 3/11, reprezentând proiectul de buget al Consiliului Naţional al Audiovizualului, a fost avizată favorabil cu majoritate de voturi, în forma prezentată (14 voturi pentru, niciun vot împotrivă, 3 abțineri). 

La încheierea dezbaterilor asupra anexelor, membrii Comisiilor pentru cultură ale celor două Camere ale Parlamentului au avizat favorabil, cu majoritatea voturilor parlamentarilor prezenţi, Proiectul de lege – Bugetul de stat pe anul 2024, cu amendamentele respinse cuprinse în anexa ce face parte integrată din prezentul aviz comun.
	PREŞEDINTE,


	PREŞEDINTE,



	Vlad Mircea PUFU 
	Iulian BULAI

	
	

	
	

	
	


ANEXA 

	Comisia pentru cultură şi media

 a Senatului
	Comisia pentru cultură, arte, mijloace de informare în masă a Camerei Deputaţilor


AMENDAMENTE  RESPINSE
la Proiectul de lege – Bugetul de stat pe anul 2024
Anexa 3/27 Ministerul Culturii
	Nr. crt. 
	Articolul din lege / anexa / capitol / subcapitol / paragraf / grupa / titlul 
/ articol / alineat 
	Text amendament propus 
(autor, apartenenţă politică) 
	Motivaţia amendamentului / Sursa de finanţare 
	Motivaţia respingerii (numai 
pentru comisii) 

	1.
	Legea bugetului de stat pe anul 2024, Ministerul Culturii,   Anexa nr. 3/27/02 –Capitol  5001 Titlu 51 articol 01 aliniat 01 Transferuri către instituții publice”


	Se suplimentează cu suma de 500 mii lei pentru bugetul de achiziții de carte străină, publicații și acces la bazele de date informatice, al Bibliotecii Județene Bacău.

Autori: 

Cristian-Paul Ichim, deputat neafiliat; 

Andrei-Răzvan Lupu, deputat neafiliat, 

Oana-Alexandra Cambera, deputat neafiliat, 

Daniel-Liviu Toda, deputat neafiliat
	În momentul de față fondul de carte al bibliotecii județene Bacău trebuie reîmprospătat și crescut, ceea ce va face ca accesul populației deservite la cărțile și publicațiile recent apărute în alte țări să fie mai mare. Un astfel de buget, care consider că este destul de mic va face ca accesul la cultură și educație al cetățenilor băcăuani, un drept de nivel constituțional, să crească și să ducă la bunăstarea culturală a cetățenilor din Bacău. 

Propun suplimentarea bugetului  Ministerului Culturii, Anexa nr. 3/27/02 –Capitol  5001 Titlu 51 articol 01 aliniat 01 Transferuri către instituții publice cu suma de 250 mii lei pentru a fi repartizare Consiliului județean Bacău.
Sursa de finanțare: Se diminuează de la Ministerul finanțelor-Acțiuni generale, Anexa 3/65/02, Capitolul 5001, Grupa 50 Titlul V „Fonduri de rezervă” cu suma de 500 mii lei.
	

	2.
	Anexa nr. 3/27/01 

Ministerul Culturii  

Capitolul 5001/Grupa 10 

Titlul I - Cheltuieli de personal 


	Se suplimentează cu 4.500 mii lei credite bugetare pentru suplimentarea personalului de avizare și inspecție în cadrul Direcțiilor Județene pentru Cultură cu minim 40 de posturi și majorarea corespunzătoare a salariilor angajaților. 

Autor: Iulian Bulai, USR 

Grupul parlamentar USR 


	În momentul de față, activitățile de control și avizare ale DJC-urilor sunt dezastruoase, din cauza nivelului salarial foarte scăzut. Discrepanțele sunt oricum foarte mari de la Cultură la toate celelalte ministere și se impune suplimentarea personalului de inspecție și avizare. 

Sursa de finanțare: 

Se diminuează cu 4.500 mii lei creditele bugetare de la Serviciul Român de Informații, Anexa 3/31/01, Capitolul 5001/Grupa 20, Titlul II, Bunuri și servicii. 
	

	3.
	Anexa nr. 3/27/01 

Ministerul Culturii 

Capitolul 5000/Grupa 51 

Titlul VI - Transferuri între unități ale administrației publice 


	Se suplimentează cu 2.000 mii lei credite bugetare subvenția destinată Administrației Fondului Cultural Național (AFCN), pentru cheltuieli de personal, 

Autor: 

Iulian Bulai, USR 

Grupul parlamentar USR
	AFCN derulează în prezent finanțări de proiecte și programe culturale în valoare de cca. 80 milioane de lei (de la 30 de milioane de lei) anual și o investiție din cadrul PNRR, cu un personal subdimensionat și insuficient remunerat – ceea ce se reflectă în problemele întâmpinate în implementarea investiției PNRR și în întârzierile în decontarea plăților deja efectuate.  

Este, așadar, necesară asigurarea condițiilor de personal eficace pentru buna funcționare a instituției și a programelor pe care le gestionează. 

 Sursa de finanțare: 

Se diminuează cu 2.000 mii lei credite bugetare de la bugetul Serviciului Român de Informații, Anexa 3/31/01, Capitolul 5001/Grupa 20, Titlul II, Bunuri și servicii. 
	

	4.
	Ministerul Culturii

Anexa nr. 3 / 27 / 01

Capitolul 5000

Grupa 51, 

TITLUL VI - TRANSFERURI ÎNTRE UNITĂȚI ALE ADMINISTRAȚIEI PUBLICE
	Se adaugă suma de 5.000 mii lei la credite bugetare și credite de angajament pentru punerea în aplicare și executarea Protocolului de colaborare între Ministerul Afacerilor Interne și Ministerul Culturii pentru protejarea patrimoniului cultural național din decembrie  2005.

Autori:

Deputat USR Pollyanna Hanellore Hangan

Deputat USR Denisa-Elena Neagu

Grupurile Parlamentare USR
	În conformitate cu Protocolul de colaborare între Ministerul Afacerilor Interne și Ministerul Culturii pentru protejarea patrimoniului cultural național din decembrie  2005, Ministerul Culturii și-a asumat o serie de obligații în ceea ce privește supravegherea și efectuarea controalelor în scopul protejării patrimoniului cultural național (zone protejate/ situri arheologice/ muzee/ monumente istorice etc.).

Sursa de finanțare: 

Se diminuează 5.000 mii lei din Anexa nr. 3 / 01 / 01 Administrația Prezidențială Capitolul 5000, Grupa 01 – Cheltuieli curente
	

	5.
	Anexa nr. 3/27/02 – Ministerul Culturii  Capitol  5001 Titlu 51 articol 01 aliniat 01
	Se alocă suma de 1.000 mii lei pentru consolidarea fondului de carte nouă al bibiliotecilor din mediul rural.

Autori:

deputat Dragoș-Cătălin Teniță (neafiliat)

deputată Oana-Alexandra Cambera (neafiliată) 

deputat Cristian-Paul Ichim (neafiliat)

deputat Andrei-Răzvan Lupu (neafiliat)

deputat Mihai-Laurenţiu Poliţeanu (neafiliat)

deputat Alin-Costel Prunean (neafiliat)

deputat Lóránt-Zoltan Sas ((neafiliat)

deputată Simina-Geanina-Daniela Tulbure (neafiliată) 

senator Cosmin-Marian Poteras (neafiliat)

senator Dragos Popescu (neafiliat)
	Acest amendament propune alocarea sumei de 1.000 mii lei pentru revitalizarea fondului de carte nouă al bibliotecilor din mediul rural. Constatând că aceste instituții culturale se confruntă cu lipsa cronică de resurse pentru actualizarea colecțiilor lor, amendamentul urmărește să abordeze această problemă prin intermediul unui program național, sub egida Ministerului Culturii. Această inițiativă este aliniată cu principiile și obiectivele stabilite de Obiectivele de Dezvoltare Durabilă (SDGs) ale ONU, țintele Organizației pentru Cooperare și Dezvoltare Economică (OECD) și politicile Uniunii Europene.

Motivația Amendamentului:

1. Aliniere cu SDG-uri ONU:

   - SDG 4 (Educație de Calitate): Prin îmbunătățirea accesului la resurse educaționale și culturale, acest amendament contribuie direct la realizarea SDG 4, care vizează asigurarea unei educații incluzive și echitabile de calitate și promovarea oportunităților de învățare pe tot parcursul vieții pentru toți.

   - SDG 10 (Reducerea Inegalităților): Această inițiativă se adresează inegalităților existente între mediul urban și cel rural, contribuind la obiectivul SDG 10 de a reduce inegalitățile în și între țări.

2. Conformitate cu Țintele OECD:

   - Ținta OECD pentru Îmbunătățirea Calității Vieții: Consolidarea fondului de carte al bibliotecilor rurale este în concordanță cu obiectivele OECD de îmbunătățire a calității vieții, prin promovarea educației și a accesului la cultură ca factori cheie în dezvoltarea personală și comunitară.

   - Ținta OECD privind Reducerea Decalajului Rural-Urban: Amendamentul contribuie la eforturile OECD de a micșora decalajele de dezvoltare între zonele rurale și urbane, oferind astfel un suport egal pentru dezvoltarea socio-economică.

3. Aliniere cu Politicile Uniunii Europene:

   - Agenda Europeană pentru Cultură: Inițiativa se aliniază cu agenda UE pentru cultură, care promovează diversitatea culturală și accesul egal la cultură ca parte esențială a dezvoltării sociale și economice în Europa.

   - Cohesiunea Socială și Teritorială a UE: Prin promovarea accesului egal la resurse educaționale și culturale în zonele rurale, amendamentul susține obiectivul UE de coeziune socială și teritorială, asigurând că toate regiunile beneficiază de oportunități echitabile.

În concluzie, acest amendament nu numai că răspunde nevoilor imediate ale comunităților rurale, dar și contribuie strategic la atingerea obiectivelor de dezvoltare durabilă la nivel global, regional și național, promovând o societate mai echitabilă și incluzivă.

Sursa de finanțare: Capitolul ‚Locuințe, Servicii și Dezvoltare Publică’, Titlul 51 ‘Transferuri între Unități ale Administrației Publice’, Articol 2 ‚Transferuri de capital’, Alineat 54‚ Programul național de investiții „Anghel Saligny” Cod 2230.
	

	6.
	Anexa nr. 3/27/02 – Ministerul Culturii  Capitol  5001 Titlu 51 articol 01 aliniat 01

Cod program: 2545 Protejarea, promovarea si punerea in valoare a patrimoniului cultural national

Masura 733

Scoaterea din pericol, consolidarea, conservarea, restaurarea si punerea in valoare a patrimoniului cultural
	Se alocă suma de 40.000 mii lei pentru realizarea unui Program National pentru Inventarierea, Conservarea, Arhivarea si Digitalizarea Patrimoniului Bibliofilic, Manuscrise si Carte Veche 

Autori:

deputat Dragoș-Cătălin Teniță (neafiliat)

deputată Oana-Alexandra Cambera (neafiliată) 

deputat Cristian-Paul Ichim (neafiliat)

deputat Andrei-Răzvan Lupu (neafiliat)

deputat Mihai-Laurenţiu Poliţeanu (neafiliat)

deputat Alin-Costel Prunean (neafiliat)

deputat Lóránt-Zoltan Sas ((neafiliat)

deputată Simina-Geanina-Daniela Tulbure (neafiliată) 

deputat Liviu Toda (neafiliat)

senator Cosmin-Marian Poteras (neafiliat)
	Fondul de carte veche a Romaniei se pierde in fiecare zi prin deterioare grava sau distrugere totala. Depozitarea inadecvata, in subsolurile Bibliotecii Nationale, sau prin alte subsoluri ale Arhivelor judetene, infestarea cu fungi sau alti daunatori duc la o disparitie certa. Acestea sunt consecintele unui management total impotriva pastrarii si protejarii unui patrimoniu mobil atat de fragil. Este evidenta absenta unei corelari a  activitatilor de baza, cu un management performant pentru protejarea sustenabila a istoriei noastre scrise. Astfel, lipsesc camerele igienizate si standardizate de clima pentru o conservare adecvata, lipsesc specialistii si tehnologiile de conservare a cartii vechi, a manuscriselor pe papirus sau pergament, este o indexare si o arhivare greoaie in absenta personalului adecvat, ca si o digitalizare mult prea lenta, datorata existentei unui singur scanner library in Biblioteca Nationala. Pentru a se putea obtine rezultatele asteptate de catre specialisti, istoriografi, literati si publicul larg este nevoie de acest proiect national colaborativ intre institutii care, prin actiuni separate si subfinantare cronica nu au facut decat sa conserve  activitati, nu si fond de carte veche.   Corelarea actiunilor Arhivelor Nationale cu cele ale Bibliotecii Nationale si CIMEC (Institutul Patrimoniului) in cadrul acestui program se va putea salva, conserva si promova patrimoniul nostru scris. 

Sursa de finanțare: Capitolul ‚Locuințe, Servicii și Dezvoltare Publică’, Titlul 51 ‘Transferuri între Unități ale Administrației Publice’, Articol 2 ‚Transferuri de capital’, Alineat 54‚ Programul național de investiții „Anghel Saligny” Cod 2230.
	

	7.
	Anexa nr. 3/27/02 – Ministerul Culturii  Capitol  5001 Titlu 51 articol 01 aliniat 01


Cod Program: 2551

Managementul si Administratia


	Se alocă suma de 20.000 mii lei pentru realizarea Program National pentru infiintarea scolilor si retelelor educative si formative in Restaurarea Patrimoniului Mobil si Imobil

Autori:

deputat Dragoș-Cătălin Teniță (neafiliat)

deputată Oana-Alexandra Cambera (neafiliată) 

deputat Cristian-Paul Ichim (neafiliat)

deputat Andrei-Răzvan Lupu (neafiliat)

deputat Mihai-Laurenţiu Poliţeanu (neafiliat)

deputat Alin-Costel Prunean (neafiliat)

deputat Lóránt-Zoltan Sas ((neafiliat)

deputată Simina-Geanina-Daniela Tulbure (neafiliată) 

deputat Liviu Toda (neafiliat)

senator Cosmin-Marian Poteras (neafiliat)
	In Romania este evidenta absenta  specialistilor in conservarea si restaurarea patrimoniului cultural mobil si imobil. Absenta unui program de maiestrie, prin sistem de scolarizare dual, ca si inexistenta formarii acelor specialisti si experti in conservarea si restaurarea patrimoniului cultural care sa faca performanta este o dovada clara a dezinteresului guvernantei pentru patrimoniul cultural mobil si imobil, national si local. Cele mai recente exemple ale neintelegerii restaurarii sunt cele trei mari monumente istorice distruse printr-o interventie de reabilitare inadecvata: Casa memoriala a lui Mihail Sadoveanu, Ansamblul memorial al Bojdeucii lui Ion Creanga si Cetatea Devei. Avem nevoie de un program national prin care sa fie deschise scoli de maiestrie in restaurarea patrimoniului mobil si imobil, ca si a unei retele nationale de tehnicieni si specialisti in restaurarea patrimoniului cultural. Ministerul Culturii, prin Institutul de Cercetare si Formare Culturala, impreuna cu UAUIM, Universitatile de Arte, Politehnicile si Fundatia ProPatrimoniu pot crea acel sistem educativ specializat si o retea de furnizori de servicii de restaurare specializate in patrimoniul cultural.
Sursa de finanțare: Capitolul ‚Locuințe, Servicii și Dezvoltare Publică’, Titlul 51 ‘Transferuri între Unități ale Administrației Publice’, Articol 2 ‚Transferuri de capital’, Alineat 54‚ Programul național de investiții „Anghel Saligny” Cod 2230.

	

	8.
	Anexa nr. 3/27/02 – Ministerul Culturii  Capitol  5001 Titlu 51 articol 01 aliniat 01

Cod program: 2549

Sustinerea institutiilor finantate integral de la bugetul de stat aflate in subordinea/coordonarea Ministerului Culturii

Masura 2.1.1.2. Aplicarea corecta a masurilor legislative de protejare, promovare si punere in valoare a patrimoniului cultural national la nivelul fiecarei unitati administrativ teritoriale


	Se alocă suma de 15.000 mii lei pentru realizarea unui Program National de Formare a functionarilor publici din domeniul culturii, personal de evaluare si  decizie, privind patrimoniul imobil, mobil si imaterial din cadrul Directiilor Judetene de Cultura

Autori:

deputat Dragoș-Cătălin Teniță (neafiliat)

deputată Oana-Alexandra Cambera (neafiliată) 

deputat Cristian-Paul Ichim (neafiliat)

deputat Andrei-Răzvan Lupu (neafiliat)

deputat Mihai-Laurenţiu Poliţeanu (neafiliat)

deputat Alin-Costel Prunean (neafiliat)

deputat Lóránt-Zoltan Sas ((neafiliat)

deputată Simina-Geanina-Daniela Tulbure (neafiliată) 

deputat Liviu Toda (neafiliat)

senator Cosmin-Marian Poteras (neafiliat
	Patrimoniul cultural national si local este distrus sistematic din cauza deciziilor gresite, din cauza necunoasterii si a intereselor economice imediate, mult mai importante pentru decidenti, decat un monument, o piesa sau un obiect de patrimoniu cultural. Exista stiintele patrimoniului cultural, exista oameni de cultura, exista profesionisti in domeniul cultural, de la creatori pana la activisti culturali, dar nu avem decidenti cu acel bagaj cultural minim care sa poata salva, conserva, reabilita sau restaura un obiectiv de patrimoniu cultural, de importanta nationala sau locala. Pentru a se diminua corpul decidentilor inadecvati domeniului patrimoniului cultural trebuie intarit corpul evaluatorilor si decidentilor pertinenti. Acest program de formare a evaluatorilor si decidentilor la nivel local in domeniul patrimoniului cultural se poate derula prin Institutul Patrimoniului impreuna cu expertii din cadrul ministerului. 
Sursa de finanțare: Capitolul ‚Locuințe, Servicii și Dezvoltare Publică’, Titlul 51 ‘Transferuri între Unități ale Administrației Publice’, Articol 2 ‚Transferuri de capital’, Alineat 54‚ Programul național de investiții „Anghel Saligny” Cod 2230.

	

	9
	Legea Bugetului de stat pe anul 2024

Ministerul Culturii 

Anexa 3/27  
Capitol 6701/
Grupa 51/
TITLU VI 
Transferuri Între unități ale administrației publice
	Suplimentarea cu 10.000 mii lei, a bugetului Ministerului Culturii, destinați implementării  de programe de cercetare arheologica si conservare a patrimoniului monumental și  programului de finantare a cercetarii arheologice sistematice asupra vestigiilor dacice din Transilvania.  

Grupul parlamentar al Alianței pentru Unirea Românilor
	Programul national de finantare a cercetarii arheologice sistematice (PNFCA) - prevede finantarea anuala a unor santiere arheologice permitand, astfel, Ministerului Culturii sa impuna respectarea principiilor care stau la baza politicii sale culturale in acest domeniu, precum si punerea in practica a prevederilor legale in vigoare;

Cercetarea vestigiilor arheologice identificate în zona de curbură a Carpaţilor ne-a dezvăluit aspecte ale întregului proces privind geneza şi dezvoltarea LatEme-ului getodacic, cât şi particularităţile zonale ivite prin intervenţia unor factori externi. De asemenea, s-au desprins consideraţii finale asupra compartimentelor societăţii geto-dacice prin prezentarea descoperirilor arheologice ale acestui teritoriu în care pot fi regăsite toate etapele de evoluţie ale Latene-ului geto-dacic şi a perioadei ulterioare, a ritmului dezvoltării economice, social-culturale şi politice. Astfel, relevarea tuturor datelor obţinute şi prezentate evolutiv şi comparativ ne permite scoaterea în evidenţă a unei statistici privind cercetările în timp, reconstituirea

Sursa de finanțare:

Anexa 3/65 Ministerul Finanțelor – Acțiuni Generale
	

	10
	Legea bugetului de stat 2024

Anexa 3/27 – Ministerul Culturii 
Capitol 6701/Grupa 51/TITLU VI 
Transferuri Între unități ale administrației publice
	Se alocă suma de 2.500 mii lei pentru înființarea Secției Muzeale în aer liber din orașul Covasna, în cadrul Muzeului Naţional al Carpaţilor Răsăriteni din județul Covasna.

Grupul parlamentar al Alianței pentru Unirea Românilor
	Suma reprezintă contribuția bugetului de stat pentru organizarea Secției Muzeale în aer liber din orașul Covasna, în cadrul Muzeului Naţional al Carpaţilor Răsăriteni din județul Covasna.

Sursa de finanțare:

Anexa 3/65 Ministerul Finanțelor – Acțiuni Generale
	

	11
	Legea bugetului de stat 2024

Anexa 3/27 – Ministerul Culturii 
Capitol 5000

Indicator: II. Credite bugetare
	Se alocă suplimentar suma de 5.000 mii lei, destinată restaurăii Muzeului Național de Istorie a României.

Grupul parlamentar al Alianței pentru Unirea Românilor


	Suma reprezintă contribuția bugetului de stat pentru reabilitarea Muzeului Național de Istorie a României, proiect cultural de importanță națională.

Restaurarea Muzeului Național de Istorie a României este un proiect esențial pentru conservarea și promovarea patrimoniului cultural și istoric al României. Această investiție nu numai că va contribui la conservarea bunurilor culturale pentru generațiile viitoare, dar va sprijini și accesul publicului larg la aceste resurse de valoare inestimabilă. De asemenea, proiectul va stimula turismul cultural și educațional, având un impact economic și social pozitiv.

Realocarea acestor fonduri reprezintă o investiție strategică în cultura și istoria națională și demonstrează un angajament față de păstrarea și valorificarea patrimoniului românesc. Aceasta este o oportunitate de a utiliza resursele bugetare într-un mod care reflectă prioritățile naționale și susține dezvoltarea culturală a României.
Sursa de finanțare:

Administrația prezidențială

Anexa nr. 3/01/01, Capitol 5000 

Indicatorul TOTAL GENERAL, II. Credite bugetare, prin diminuarea sumei cu  5.000 mii lei

Anexa 3/27  
Capitol 5000

Indicator: II. Credite bugetare
	Se alocă suplimentar suma de 5.000 mii lei, destinată cercetării arheologice.

Grupul parlamentar al Alianței pentru Unirea Românilor


	Se propune realocarea sumei de 5.000 mii lei din bugetul alocat Administrației Prezidențiale, în special de la postul bugetar destinat zborurilor, către sectorul de arheologie. Această sumă va fi utilizată pentru achiziția de sisteme de scanare LIDAR terestre, esențiale pentru îmbunătățirea eficienței și acurateței săpăturilor arheologice în România.

Tehnologia LIDAR (Light Detection and Ranging) terestră este un instrument vital pentru detectarea și cartografierea siturilor arheologice, permițând o înțelegere mai profundă și mai detaliată a patrimoniului cultural și istoric al României. Utilizarea acestei tehnologii va conduce la descoperiri semnificative, care ar putea rămâne neobservate prin metodele tradiționale de săpătură. Investiția în echipamente LIDAR va consolida capacitatea de cercetare arheologică a României, contribuind la protejarea și valorificarea patrimoniului istoric și cultural.

De asemenea, această realocare de fonduri va reflecta o utilizare mai eficientă a resurselor bugetare, sprijinind dezvoltarea științifică și culturală într-un domeniu de importanță națională și internațională, fără a afecta semnificativ funcționarea Administrației Prezidențiale.

Sursa de finanțare:

Administrația prezidențială

Anexa nr. 3/01/01, Capitol 5000 

Indicatorul TOTAL GENERAL, II. Credite bugetare, prin diminuarea sumei cu  5.000 mii lei.

	Anexa 3/27 Ministerul Culturii 

Anexa nr. 3 / 27 / 29

COD OBIECTIV 3


	Includerea în suma prevăzută pentru anul 2024 la fișa c.Cheltuieli pentru elaborarea studiilor de prefezabilitate, fezabilitate si alte studii a obiectivului 

Teatrul Național din Târgu Mureș – reparații capitale, modernizare, diversificare funcțiuni clădire 

DALI și scanare 3D .... 2.500 mii lei

Autori: Kolcsár Károly, Csép Éva-Andrea – deputați UDMR; Novák Levente, Császár Károly-Zsolt – senatori UDMR
	Clădirea care adăpostește Teatrul Național din Târgu Mureș a fost ridicată la începutul anilor ´70, astfel că la cinci decenii de la inaugurare se impun reparații și modernizări. De asemenea, sunt absolut necesare intervenții privitoare la respectarea normelor de securitate la incendiu și evacuare a publicului, refacerea acoperișului și a racordurilor la utilități, reabilitarea termică a clădirii și transformarea ei în ”clădire verde”, inclusiv prin recurgerea la sisteme de încălzire-răcire din surse regenerabile. 

În afară de aceste provocări, având în vedere rolul de hub cultural al prestigioasei instituții, modernizarea și reinventarea sa astfel încât să răspundă cerințelor și gusturilor culturale ale generațiilor tinere reprezintă responsabilități pe care Teatrul din Târgu Mureș, sub auspiciul Ministerului Culturii, trebuie să și le asume.
	

	14.
	Anexa nr. 3 / 27 / 27 Ministerul Culturii

Program 1082 Programul national de finantare a cercetarilor arhelologice sistematice
	Se propune majorarea creditelor bugetare aferente Programul national de finantare a cercetarilor arhelologice sistematice cu suma de 1.000 mii lei.

Autor: Bogdan-Alexandru Bola, deputat neafiliat
	Propunem alocarea unei sume suplimentare în valoare de 1.000.000 lei pentru demararea unui program național de arheologie privind cetățile aflate pe limesul dobrogean.
Sursa de finanțare: Fondul de rezervă al Guvernului.
	

	15.
	Anexa nr. 3 / 27 / 02 Ministerul Culturii

Cap. 6701 / 03 / 04 – “Institutii publice de spectacole si concerte”
	Se propune majorarea creditelor bugetare aferente Instituții publice de spectacole si concerte cu suma de 800 mii lei.

Autor: Bogdan-Alexandru Bola, deputat neafiliat
	Propunem alocarea unei sume suplimentare în valoare de 800.000 lei pentru elaborarea documentației în vederea reabilitării și modernizării Teatrului Național de Opera și Balet Oleg Danovski Constanța.

Sursa de finanțare: Fondul de rezervă al Guvernului.
	


49

